  Анжелика Тихонова корреспондент Удмуртиын таяз арняе куазь пӧсь но кӧс возиськоз, температура 6-8 градуслы эсэплэсь вылӥын луоз. Со сярысь элькунъя Гидрометцентрлэн пресс-службаез ивортӥз. 17-18 гудырикошконэ уйин +13…+18 градус, нуназе +26…+31 градус луоз. 19-тӥ гудырикошконэ лымшор палась пӧсь омыр вуоз, температура эшшо ӝутскоз. 19-тӥ гудырикошконэ уйин омырын +15…+20 градус луоз, нуназе +29…+34 градусозь пӧсь кариськоз, куд-ог интыосын +35 градус но луоз Удмуртиысь Гидрометцентрлэн пресс-службаезЗоръёс ужан арня ӵоже луыны кулэ ӧвӧл. Шутэтскон нуналъёсы озьы ик пӧсь луоз, куд-ог интыосын ӧжытак зорыны быгатоз. Эсэплэсь пӧсь куазен сэрен 16-тӥ гудырикошконысен нюлэсъёсын но гыбет интыосын тылпу потон кышкытлык вань.  Тегъёс: Ижкар Гидрометцентр Удмуртия куазь гужем  